ส่องตลาด…ภาคบ่าย – บล.ฟิลลิป
ส่องตลาด…ภาคบ่าย ตลาดหุ้น แนวโน้มภาคบ่าย: แกว่งตั …
28 ธ.ค. 2560

ส่องตลาด…ภาคบ่าย
ตลาดหุ้น
แนวโน้มภาคบ่าย: แกว่งตัวกรอบแคบ
แกว่งตัวกรอบแคบ: มองตลาดหุ้นบ่ายนี้แกว่งตัวในกรอบแคบ 1745-1755 จุด หลังพบว่านักลงทุนบางส่วนเริ่มทำการขายทำกำไรออกมาเพื่อลดความเสี่ยงก่อนช่วงเทศกาลวันหยุดยาว จึงเห็นภาพการพักตัว
บาทแข็งค่าต่อ จับตาตัวเลขเศรษฐกิจไทย: ดอลลาร์สหรัฐอ่อนค่าหลังผิดหวังตัวเลขความเชื่อมั่นผู้บริโภคเดือน ธ.ค. ที่ประกาศออกมาต่ำกว่าคาดส่งผลให้บาทกลับมาแข็งค่าอีกครั้ง โดยหากรายงานตัวเลขเศรษฐกิจไทยเดือน พ.ย. ที่จะประกาศโดย ธปท. ในวันพรุ่งนี้ มีแนวโน้มเติบโตต่อเนื่อง จะเป็น Sentiment เชิงบวกต่อค่าเงินบาท และดัชนีหุ้นไทยในระยะต่อไปได้
พอร์ตระยะสั้น: คงสถานะ, SAWAD, LHBANK, AH, PTTGC และช่วงเช้าทำกำไร ADVANC ตามราคาเป้าหมายระยะสั้นที่ 190 บาท (+5.40%)
แนวโน้มตลาดหุ้นไทยภาคบ่ายในเชิงเทคนิค
ดัชนี 1,749.95 เปลี่ยนแปลง -2.94 จุด มูลค่าการซื้อขาย 22,349 ลบ.
ทั้งสัญญาณขายและ Bearish Divergence ในกราฟ 60 นาทียังคงกดดันให้ดัชนีปรับตัวลง คาดบ่ายเคลื่อนตัวในแดนลบต่อไป หากมีการดีดขึ้นสลับถือเป็นจังหวะขาย แนวต้าน 1755 และ 1760 จุด แนวรับ 1745 และ 1735 จุด
หุ้น/ราคา – ความเห็น
SAT/21.50
แรงซื้อหนุนให้ดีดตัวจากฐานบน EMA-75 พร้อมสัญญาณซื้อจาก Modified Stochastic คาดได้เวลาฟื้นตัว”เก็งกำไร” แนวรับ 21.20 แนวต้าน 22.00, 22.60 Cut loss 21.00บ.
UTP/9.10
เดินหน้าต่อเนื่อง 3 วันทำการ จนเครื่องมือหลักๆ กลับมาส่งสัญญาณซื้อได้หมด แนวโน้มดี “เก็งกำไร” แนวรับ 8.95 แนวต้าน 9.25, 9.45 Cut loss 8.80บ.
PCSGH/8.45
คาดว่าจะเดินหน้าไปยืนเหนือ EMA-10 วันซึ่งอยู่ด้านบนได้อีกครั้ง หลังเริ่มเห็นการฟื้นตัวของเครื่องมือระยะสั้น “เก็งกำไร” แนวรับ 8.35 แนวต้าน 8.60, 8.80 Cut loss 8.20บ.
ตลาดอนุพันธ์
กลยุทธ์
Series/ราคา – ความเห็นS50H18
S50H18/1,136.0
รอเปิด Long ที่ 1,130 จุด เป้าหมายทำกำไร 1,143 จุด และ ตัดขาดทุนหากหลุด 1,125 จุด
GF10G18/20,070
ถือ Long ที่เปิดไว้ 20,080 บาท รอทำกำไร 20,300 บาท และตัดขาดทุนหากต่ำกว่า 20,000 บาท
BLOCK TRADE CORNER : Long UNIQ
แนวรับ : 15.80/ 15.60 บาท แนวต้าน : 16.30 /16.50 บาท
ราคาลงมาพักตัวที่เส้น EMA-25 ในขณะที่สัญญาณจากเครื่องมือตัวอื่นไม่ได้มีสัญญาณที่รุนแรงอะไร คาดว่าจะยืนเหนือเส้น EMA ดังกล่าวต่อได้
อนุพันธ์เด่นเชิงเทคนิค
S50H18 / ราคาปิด 1,136.00 จุดเปลี่ยนแปลง +1.50 จุด
ดัชนีเริ่มรีบาวด์ขึ้นหลังพักตัวลงมาในช่วงเช้า ในขณะที่สัญญาณจาก Modi. Sto. และ MACD เริ่มวกตัวกลับขึ้นคาดว่าดัชนีสามารถทรงตัวจนถึงปรับตัวขึ้นได้ในช่วงบ่าย แนวรับ 1133.50, 1131.20 จุด แนวต้าน 1138.80, 1141.60 จุด